Liono olimpinis parkas

Liono olimpinis parkas (pranc. Parc Olympique Lyonnais, dar žinomas kaip Grand Stade ir Stade des Lumières, pagal rėmėjus „Groupama“ stadionas) – futbolo stadionas, esantis Liono rytiniame priemiestyje Desin Šarpjė, Prancūzijoje. Jame yra 59 186 sėdimos vietos. Nuo 2016 m. sausio čia namų rungtynes žaidžia Olympique Lyonnais, prieš tai žaidęs Stade de Gerland stadione. Istorija Pradėtas statyti 2012 m., stadionas atidarytas 2016 m. sausio 9 d., kai Olympique Lyonnais 4–1 laimėjo Ligue 1 rungtynes prieš ES Troyes Aube Champagne. Pirmąjį stadione įvartį pelnė Alexandre Lacazette. Didžiausias žiūrovų skaičius (56 696) susirinko 2016 m. gegužės 7 d. į rungtynes tarp Liono ir Monako klubų. Stadione vyko kelerios UEFA Euro 2016 čempionato rungtynės, 2019 m. FIFA moterų pasaulio taurė, 2024 m. vasaros olimpinės žaidynės. Nuo 2025–2026 m. sezono namų rungtynes stadione žaidžia OL Lyonnes futbolininkės. Rungtynės Galerija Šaltiniai Nuorodos Parc Olympique Lyonnais Archyvuota kopija 2017-07-16 iš Wayback Machine projekto.